Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen komission delegoidun asetuksen (EU) 2019/33 17 artiklan 2 ja 3 kohdan mukaisesti

(2020/C 156/05)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Alpes-Maritimes”

PGI-FR-A1148-AM02

Tiedonannon päivämäärä: 10.2.2020

HYVÄKSYTYN MUUTOKSEN KUVAUS JA PERUSTELUT

1. Viinien kuvaus

Viinien kuvausta on täydennetty suojatun maantieteellisen merkinnän (SMM) ”Alpes-Maritimes” tuote-eritelmän I luvun 3.3 kohdassa ”Viinien kuvaus” ja 7.2 kohdassa ”Tuotteen erityisyys” täsmentämällä viinien väriä ja niiden aistinvaraisia ominaisuuksia.

Samat täsmennykset on tehty yhtenäisen asiakirjan osiin ”Yhteys maantieteelliseen alueeseen” ja ”Viini(e)n kuvaus”.

2. Viiniköynnöslajikkeet

Suojatun maantieteellisen merkinnän ”Alpes-Maritimes” tuote-eritelmän I luvun 5 kohdassa viinien tuotantoa varten määriteltyjen viiniköynnöslajikkeiden luetteloon on lisätty seuraavat: Artaban N, Floreal B, Monarch N, Muscaris B, Prior N, Solaris B, Soreli B, Souvignier Gris B, Vidoc N ja Voltis B.

Nämä lajikkeet kestävät kuivuutta ja sienitauteja, joten kasvinsuojeluaineita voidaan käyttää vähemmän. Lajikkeet vastaavat suojatun maantieteellisen merkinnän ”Alpes-Maritimes” tuotannossa käytettyjä lajikkeita, eivätkä suojatun maantieteellisen merkinnän viinien ominaisuudet muutu.

Nämä lajikkeet on lisätty myös viinien tuotannossa käytettäviä pääasiallisia rypälelajikkeita koskevaan yhtenäisen asiakirjan osaan.

3. Maantieteellinen alue

Tuote-eritelmän I luvun 4.1 kohdassa oleva maantieteellisen alueen kuvaus on saatettu muodollisesti ajan tasalle.

Luetteloa, jossa suojatun maantieteelliseen merkinnän alueeseen kuuluvat kunnat on lueteltu departementeittain, on tarkennettu geokoodiviittauksen vuoden osalta. Geokoodi on Ranskan kuntien nimistön sisältävä kansallinen viiteasiakirja. Kyseessä on vuoden 2018 geokoodi.

Tämä muutos ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

”Alpes-Maritimes”

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

5. Laatukuohuviini

4. Viini(e)n kuvaus

Hiilihapottomat puna-, rosee- ja valkoviinit

Suojatulla maantieteellisellä merkinnällä ”Alpes-Maritimes” valmistetaan hiilihapottomia puna-, rosee- ja valkoviinejä.

Suojatun maantieteellisen merkinnän ”Alpes-Maritimes” hiilihapottomien viinien todellinen alkoholipitoisuus on vähintään 9 tilavuusprosenttia.

Hiilihapottomien viinien seuraavat (raja-)arvot ovat unionin sääntelyn mukaisia: todellinen alkoholipitoisuus (vain kuohuviini), kokonaisalkoholipitoisuus, kokonaishappopitoisuus, haihtuvien happojen pitoisuus, kokonaisrikkidioksidipitoisuus ja hiilidioksidi (vain kuohuviini).

Punaviinit ovat yleensä tanniinisia, rodukkaita ja voimakkaita. Niiden väri vaihtelee syvän rubiininpunaisesta granaatinpunaiseen violetein häivähdyksin.

Roseeviinit ovat joko kukkaisia tai hedelmäisiä ja mausteisia. Niiden suutuntuma on käytetyn rypälesekoituslajikkeen mukaan voimakas, ja raikkautta tuovat pääasiassa Grenache N ja Cinsault N. Viinit ovat heleän roosan värisiä lohenpunaisin vivahtein.

Valkoviinit ovat monivivahteisia ja elegantteja, ja niitä luonnehtivat erityisesti kukkaisaromit ja sitrushedelmien aromit. Valkoviineissä yhdistyvät hienostuneisuus, hedelmäisyys ja eloisuus. Niiden väri on vaaleankeltainen, ja siinä näkyy vihreitä tai kirkkaita ja selkeitä kultaisia häivähdyksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

Laatukuohuviinit

Suojatun maantieteellisen merkinnän ”Alpes-Maritimes” laatukuohuviinit ovat puna-, rosee- ja valkoviinejä.

Laatukuohuviinien kuplat ovat pieniä ja hienostuneita, ja viineissä on miellyttävää raikkautta ja joko kukkaisia tai hedelmäisiä aromeja cuvéessä käytettyjen rypälelajikkeiden mukaan. Laatukuohuviinejä valmistetaan ensisijaisesti rypälelajikkeista Grenache N ja Mourvèdre N (roseekuohuviinit) sekä Vermentino B ja Sémillon B (valkoiset kuohuviinit). Ne ovat hedelmäisiä ja kukkaisia, ja niiden aistinvaraiset ominaisuudet tuovat mieleen hiilihapottomat viinit.

Laatukuohuviinien seuraavat (raja-)arvot ovat unionin sääntelyn mukaisia: todellinen alkoholipitoisuus (vain kuohuviini), kokonaisalkoholipitoisuus, kokonaishappopitoisuus, haihtuvien happojen pitoisuus, kokonaisrikkidioksidipitoisuus ja hiilidioksidi (vain kuohuviini).

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Viininvalmistusmenetelmien on oltava unionin tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

b. Enimmäistuotokset

120 hehtolitraa hehtaaria kohden

6. Rajattu maantieteellinen alue

Suojatun maantieteellisen merkinnän ”Alpes-Maritimes” viinien rypäleiden korjuu, viiniytys ja valmistaminen tehdään Alpes-Maritimesin departementissa.

7. Pääasialliset rypälelajikkeet

Sauvignon gris G – Fié gris

Ugni blanc B

Piquepoul noir N

Cabernet-Sauvignon N

Téoulier N

Muscat Ottonel B – Muscat, Moscato

Mauzac B

Gascon N

Mérille N

Mouyssaguès

Saint-Pierre doré B

Gros Manseng B

Gewurztraminer Rs

Voltis B

Solaris B

Colombard B

Plant droit N – Espanenc

Chatus N

Liliorila B

Gamay N

Persan N

Pinot gris G

Terret blanc B

Counoise N

Elbling B

Plant de Brunel N

Carcajolo N

Colombaud B – Bouteillan

Gamay de Bouze N

Muresconu N – Morescono

Gamaret

Sacy B

Muscat cendré B – Muscat, Moscato

Graisse B

Fuella nera N

Baroque B

Sauvignon B – Sauvignon blanc

Bourboulenc B – Doucillon blanc

Tannat N

Montils B

Semillon B

Muscardin N

Riesling B

Soreli B

Valdiguié N

Piquepoul blanc B

Roussette d’Ayze B

Mondeuse blanche B

Meunier N

Lledoner pelut N

Aramon gris G

Mourvèdre N – Monastrell

Lauzet B

Joubertin

Aubin vert B

Carcajolo blanc B

Arinarnoa N

Petit Courbu B

Etraire de la Dui N

Prior N

Corbeau N – Douce noire

Prunelard N

Grenache blanc B

Muscaris B

Riminèse B

Petit Manseng B

Verdesse B

Couderc noir N

Ondenc B

Piquepoul gris G

Clarin B

Clairette B

Noir Fleurien N

Monerac N

Artaban N

Cot N – Malbec

Rivairenc N – Aspiran noir

Chardonnay B

Arbane B

Mollard N

Select B

Souvignier gris Rs

Chenanson N

Gouget N

Viognier B

Blanc Dame B

Brachet N – Braquet

Aramon N

Terret gris G

Syrah N – Shiraz

Béclan N – Petit Béclan

Muscat à petits grains roses Rs – Muscat, Moscato

Courbu B – Gros Courbu

Muscat à petits grains rouges Rg – Muscat, Moscato

Folle blanche B

Aubin B

Folignan B

Carignan blanc B

Bouillet N

Portan N

Négret de Banhars N

Tourbat B

Jurançon noir N – Dame noire

Codivarta B

Pinot noir N

Varousset N

Castets N

Auxerrois B

Tibouren N

Mancin N

Béquignol N

Bachet N

Carignan N

Roublot B

Villard blanc B

Perdea B

Morrastel N – Minustellu, Graciano

Rosé du Var Rs

Muscat à petits grains blancs B – Muscat, Moscato

Ekigaïna N

Duras N

Terret noir N

Seinoir N

Aubun N – Murescola

Grassen N – Grassenc

Durif N

Calitor N

Arrouya N

Molette B

Pascal B

Floreal B

Oberlin noir N

Picardan B – Araignan

Mourvaison N

Marselan N

Arriloba B

Feunate N

Saint-Macaire N

Melon B

Villard noir N

Tressot N

Merlot N

Mondeuse N

Marsanne B

Barbaroux Rs

Segalin N

Muscadelle B

Claverie B

Gramon N

Roussanne B

Furmint B

Macabeu B – Macabeo

Monarch N

Petit Meslier B

Chenin B

Grenache N

Crouchen B – Cruchen

Portugais bleu N

Carmenère N

Caladoc N

Raffiat de Moncade B

Aligoté B

Genovèse B

Knipperlé B

Orbois B

Brun Fourca N

Semebat N

Tempranillo N

Muscat de Hambourg N – Muscat, Moscato

Précoce de Malingre B

Cabernet blanc B

Brun argenté N – Vaccarèse

Listan B – Palomino

Cinsaut N – Cinsault

Sylvaner B

Courbu noir N

Aranel B

Muscat d’Alexandrie B – Muscat, Moscato

Egiodola N

Alicante Henri Bouschet N

Jurançon blanc B

Camaralet B

Pineau d’Aunis N

Meslier Saint-François B – Gros Meslier

Négrette N

Servanin N

Grolleau gris G

Précoce Bousquet B

Nielluccio N – Nielluciu

Saint Côme B

Gringet B

Chasan B

Altesse B

Biancu Gentile B

Müller-Thurgau B

Grenache gris G

Pagadebiti B

Milgranet N

Maréchal Foch N

Rivairenc blanc B – Aspiran blanc

Bouquettraube B

Bouchalès N

Goldriesling B

Aramon blanc B

Rivairenc gris G – Aspiran gris

Cabernet franc N

Mayorquin B

Pinot blanc B

Grolleau N

Mauzac rose Rs

César N

Vermentino B – Rolle

Vidoc N

Petit Verdot N

8. Yhteyden/yhteyksien kuvaus

Maantieteellisen alueen ja tuotteen erityisyys

Suojatun maantieteellisen merkinnän ”Alpes-Maritimes” maantieteellinen alue sijaitsee Välimeren rannalla Ranskan kaakkoisosassa Provence-Alpes-Côte d’Azurin alueella ja kattaa Alpes-Maritimesin departementin kokonaisuudessaan. Aluetta luonnehtivat ennen kaikkea erittäin vaihtelevat maisemat. Departementin maatalousalue alkaa läheltä rannikkovyöhykettä, jolla maanomistuksesta kilpaillaan, ja ulottuu vuorille nouseviin laaksoihin ja parhaiten viininviljelyyn sopiville kukkuloille. Kukkuloilla on perinteisesti ollut viininviljelyä oliivitarhojen rinnalla, kun taas laaksoissa viljely on suuntautunut enemmän kukka- tai puutarhaviljelyyn.

Suojatun maantieteellisen merkinnän ”Alpes-Maritimes” tuotantoala on pieni (ilmoitettu alle 50 hehtaaria), ja se on hajallaan pientiloilla erikokoisina viljelyaloina (Nizzan, Saint Jeannet’n ja Saint-Paul-de-Vencen kunnissa).

Viininviljelyalue sijaitsee Provencen Alppien sydämessä Provencen kalkkipitoisen osan itäisellä rajalla. Varsinkin Nizzassa ja sen lähiympäristössä olevan osan pohjamaa on peräisin plioseeniepookin mullistuksesta, joka synnytti Välimeren Provencen työnnyttyä etelään. Näin syntyneitä sedimenttikerrostumia peittävät huomattavan paksut konglomeraattikerrostumat, niin sanotut Varin plioseenisen suiston konglomeraatit. Maisema muotoutui kvartäärikaudella, kun Provence heilahti jälleen, tällä kertaa länteen, minkä myötä kerrostumat nousivat 600 metrin korkeuteen, ja näin syntyivät jyrkkärinteiset kukkulat.

Näiden muodostumien maaperä koostuu pii- ja kalkkipitoisista täytekivistä ja läheisten Alppien eroosiosta syntyneistä vierinkivistä. Maaperä on kuitenkin hyvinkin erilaista Lérinsin saarilla, joilla on dolomiittista, runsasmagnesiumista kalkkipitoista savea.

Viinitarhoja on istutettu jopa 400 metrin korkeuteen, lähes yksinomaan pohjoiseteläsuuntaisille kukkuloille, harvemmin kukkuloiden päällä sijaitseville tasangoille. Rinteet ovat itä- tai länsirinteitä, ja ne on valittu huolellisesti rypäleiden korjuuta ajatellen. Viiniköynnökset istutetaan kapeisiin, ihmisen muotoilemiin penkereisiin (restanques). Penkereet ovat vierinkiveä, jonka seassa on erittäin vaaleaa, karkeaa hiekkaa (täytekiveä) ja juovittain savea.

Keskimääräinen vuotuinen sademäärä on 830 mm, ja aurinko paistaa huomattavan paljon, 2 820 tuntia vuodessa.

Varin laaksolla on olennainen vaikutus viininviljelmien ilmastotyyppiin. Laakson ansiosta tuulet voivat kierrellä kukkuloiden keskiviivan mukaan siten, että viinitarhoilla puhaltaa öisin ja osan aamupäivää Alpeilta laskeutuva pohjoistuuli ja illansuussa merituuli idästä. Jotta viinitilat saisivat taloutensa pysymään tasapainossa, niiden on istutettava köynnöslajikkeita, joista pystytään valmistamaan erikoislaatuisia sekoituksia ja jotka vastaavat markkinoiden tarpeisiin. Yksi tämän suojatun maantieteellisen merkinnän erityispiirteitä on kuitenkin, että viininviljelijät haluavat edelleen käyttää punaviinien viiniyttämiseen paikallisia rypälelajikkeita, joita ovat muun muassa Braquet N, Fuella nera N, Grassen N ja Mourvaison N. Braquet N- ja Fuella nera N -rypälelajikkeista saatavat viinit sopivat hyvin vanhennettaviksi. Niiden rinnalla käytetään samaa rypälevalikoimaa kuin muualla Provencessa, eli peruslajikkeina käytetään Mourvèdre N-, Cinsault N- ja Carignan N -lajikkeita taikka Grenache N- tai Alicante N -lajiketta.

Tästä tummien rypäleiden valikoimasta viinitilat valmistavat tanniinisia, rodukkaita ja voimakkaita punaviinejä.

Roseeviinit valmistetaan rypälesekoituksista, joista saadaan joko kukkaisia tai hedelmäisiä ja mausteisia viinejä. Niiden suutuntuma on voimakas, mutta sitä luonnehtii aina upea raikkaus.

Valkoviinit valmistetaan pääasiassa Vermentino B -rypälelajikkeesta, jota kutsutaan paikallisesti nimellä Rolle. Valkoviinit ovat monivivahteisia ja elegantteja, ja niissä on kukkien ja sitrushedelmien aromeja. Ne voivat myös vanhentua hyvin. Niiden koostumukseen voi kuulua muitakin rypälelajikkeita, kuten Roussanne B, Clairette B, Bourboulenc B ja Chardonnay B.

Laatukuohuviinejä valmistetaan ensisijaisesti rypälelajikkeista Grenache N ja Mourvèdre N (roseekuohuviinit) sekä Vermentino B ja Sémillon B (valkoiset kuohuviinit). Ne ovat hedelmäisiä ja kukkaisia, ja niiden aistinvaraiset ominaisuudet tuovat mieleen hiilihapottomat viinit.

Syy-yhteys

Maantieteellisen alueen maisemat ovat vastakohtaisia: Välimeren rannikko muuttuu vuoristoksi, ja se vaikuttaa viinitarhoihin voimakkaasti. Provencen viinitarhojen luonteenpiirteet yhdistyvät viininviljelyalueella tiettyihin pohjoisempiin vaikutteisiin. Vastakohdat – meri ja vuoret, aurinko ja kylmä tuuli, pohjois- ja etelärinteet – vaikuttavat yhtä lailla viiniköynnöksiin, oliivipuihin ja ihmisiin.

Aurinkoiset rinteet ja läpäisevä maaperä suosivat viiniköynnösten istutusta ja kasvua ja suojaavat köynnöksiä samalla kesän myrskyiltä. Aurinkoinen ja tuulinen ilmasto edistää rypäleiden kypsymistä ja estää sienitauteja. Kaikki nämä seikat edistävät viiniköynnösten kehittymistä. Näiden ilmasto-olojen ansiosta rypäleet kypsyvät hitaasti, mikä on välttämätöntä erityisesti valko- ja roseeviinien sekä kuohuviinien raikkauden ja hienostuneisuuden kannalta. Ilmasto-olot vaikuttavat myös punaviinien voimakkaaseen ja tanniiniseen luonteeseen.

Myös kukkuloiden sijainti on ollut edullinen viiniköynnösten istutukselle, sillä viinitarhat sijaitsevat tarpeeksi kaukana rannikosta, eivätkä ne ole siis houkuttaneet vihollisten hyökkäyksiä, mutta ne ovat silti riittävän lähellä merta, jotta kauppasuhteet ovat voineet kehittyä.

Viininviljely kehittyi vähitellen tiettyjen päättäväisten viininviljelijäsukujen ansiosta, vaikka joutuikin kilpailemaan muiden viljelylajikkeiden kanssa. Erityisesti neilikan (œillet de Nice) viljely oli erittäin kannattavaa toisen maailmansodan jälkeen. Viljelijät osasivat säilyttää perinteiset paikalliset lajikkeet, jotka olivat erityislaatuisia ja hyvin sopeutuneita tälle alueelle.

Viitisentoista perhetilaa vaalii edelleen viininviljelyä Ranskan Rivieralla. Ne tuottavat vuodessa noin 600–700 hehtolitraa hiilihapottomia viinejä, joista 50 prosenttia on punaviinejä, 35 prosenttia valkoviinejä ja 15 prosenttia roseeviinejä ja joiden laatu on vuodesta 1979 tunnustettu merkinnällä ”Vin de Pays”. Kuohuviinejä tuotetaan joka vuosi 3 000–4 000 pulloa.

Suojatun maantieteellisen merkinnän viinit ovat todistaneet oman erikoislaatunsa ja saaneet tunnettuutta. Lérinsin munkkien valmistamat tunnetut ja erittäin arvostetut viinit ovat siitä mainio osoitus. Alpes-Maritimesin viinintuotannon hyvä taloudellinen tila on todiste alueen viinien maineesta. Tuotannosta 70 prosenttia markkinoidaan alueella pullotettuna pääasiassa matkailijoista koostuvalle asiakaskunnalle erittäin hyvään hintaan (8–10 euroa/yksikkö). Loppuosasta 20 prosenttia myydään kotimaassa ja 10 prosenttia viedään ulkomaille.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Suojattua maantieteellistä merkintää ”Alpes-Maritimes” voidaan täydentää yhden tai useamman rypälelajikkeen nimellä.

Suojattua maantieteellistä merkintää ”Alpes-Maritimes” voidaan täydentää merkinnällä ”primeur” tai ”nouveau”. Merkinnät ”primeur” tai ”nouveau” on varattu hiilihapottomille viineille.

Merkinnöissä on oltava Euroopan unionin SMM-tunnus, jos maininta suojatusta maantieteellisestä merkinnästä (”Indication géographique protégée”) korvataan perinteisellä maininnalla ”Vin de Pays”.

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue, joka määritellään suojattuun maantieteelliseen merkintään ”Alpes-Maritimes” oikeutettujen viinien viiniyttämistä ja valmistusta koskevan poikkeuksen mukaisesti, muodostuu maantieteellisen alueen reuna-alueella olevista arrondissementeista seuraavasti:

lounaassa Varin departementin reuna-alueena oleva Draguignanin arrondissementti; lännessä Alpes-de-Haute-Provencen departementin reuna-alueena olevat Barcelonnetten ja Castellanen arrondissementit.

Linkki eritelmään

https://info.agriculture.gouv.fr/gedei/site/bo-agri/document_administratif-d665acec-e3bc-4cf1-b3b9-2e571e3bf214

(1) EUVL L 9, 11.1.2019, s. 2.